በ2016/17 የውድድር ዘመን የአውሮፓ 5 ታላላቅ ሊጎች ሲገባደዱ ቼልሲ በእንግሊዝ ፕሪሚዬር ሊግ ፤ ጁቬንትስ በጣሊያን ሴሪ ኤ ፤ ባየር ሙኒክ በጀርመን ቦንደስ ሊጋ፤ ሪያል ማድሪድ በስፔን ላሊጋ እንዲሁም ሞናኮ በፈረንሳይ ሊግ 1 ሻምፒዮንነታቸውን አረጋግጠዋል፡፡ ከ5ቱ ታላላቅ ሊጎች ባሻገር በሳምንቱ አጋማሽ ላይ በዩሮፓ ሊግ ማንችስተር ዩናይትድ ከአያክስ ተፋልመዋል፡፡ ማንችስተር ዩናይትድ 2ለ0 በማሸነፍ ለመጀመርያ ጊዜ የዩሮፓ ሊግ ዋንጫን ያሸነፈ ሲሆን እንዲሁም በሊጉ አምስተኛ ደረጃ ይዞ በማጠናቀቁ በቀጣይ የውድድር ዘመን የአውሮፓ ሻምፒዮንስ ሊግ ተሳትፎውን አሳክቷል፡፡ በሌላ በኩል ከሳምንት በኋላ በ62ኛው የአውሮፓ ሻምፒዮንስ ሊግ የዋንጫ ጨዋታ የስፔኑ ላሊጋ ሻምፒዮን ሪያል ማድሪድ ከጣሊያኑ ሴሪ ኤ አሸናፊ ጁቬንትስ ይፋጠጣሉ፡፡
